Röskun á starfsemi bæjarins vegna veðurútlits skrifað 09. des 2019 Starfsemi Hveragerðisbæjar mun raskast verulega síðdegis á morgun og því eru íbúar beðnir um að kynna sér vel þá tilkynningu sem hér er send út . Enginn ætti að vera á ferli eftir kl. 15:00 á morgun nema brýna nauðsyn beri til . Börn skuli sótt í leik - , grunn - og frístundaskóla fyrir kl. 15:00 á morgun og allra helst fyrr ef það er nokkur kostur . Tilkynning frá Hveragerðisbær : Skóla - og frístundastarf og önnur starfsemi Hveragerðisbæjar mun raskast á morgun , þriðjudaginn 10. desember vegna óveðurs sem spáð er að gangi yfir landið . Enginn ætti að vera á ferli eftir klukkan 15 á morgun nema brýna nauðsyn beri til . Foreldrar eru beðnir um að sækja börn sín í leik - , grunn - og frístundaskóla á morgun , ekki seinna en kl. 15:00 , en helst fyrr . Ef slíkt er ekki mögulegt verður skilyrðislaust að láta skólana vita . Engin starfsemi verður í Hamarshöll og verður hún lokuð almenningi á morgun . Allar æfingar í íþróttamannvirkjum falla niður eftir kl. 15:00 á morgun . Þá lokar einnig Sundlaugin Laugaskarði á sama tíma . Bókasafn bæjarins lokar kl. 15:00 á morgun . Gámasvæðið við Bláskóga verður alveg lokað á morgun . Tryggja þarf að allt laust utandyra sé tryggilega fest . Sérstaklega þarf að binda niður og festa trampólín og sorptunnurnar svo slíkt og / eða aðrir lausamunir valdir ekki tjóni eða slysum . Íbúar eru beðnir um að virða það að þessar lokanir og þessi viðbrögð eru öryggisráðstafanir en enginn ætti að vera á ferli í veðri eins og spáð er . Starfsmenn áhaldahúss verða í viðbragðstöðu og almennar tilkynningar munu koma á facebook síðuna Hvergerðingar og á heimasíðu bæjarins ef þörf er á . Síðan er auðvitað nauðsynlegt að fylgjast vel með veðri í fjölmiðlum og fylgja tilmælum yfirvalda . Eins og spáin er núna virðist veðrið eiga að ganga hratt niður þannig að hér ætti að vera orðið hið þokkalegasta veður á miðvikudagsmorgun og starfsemi bæjarins verði þá komin í eðlilegt horf . Athugið að appelsínugul viðvörun þýðir að það séu miðlungs eða miklar líkur á veðri sem geti valdið miklum samfélagslegum áhrifum , tjóni eða slysum og hugsanlega ógnað lífi og limum ef aðgát er ekki höfð .